Liverpool snudde kampen med ti mann etter straffedrama: – En klar straffe
Avslutningen på Selhurst Park i London ble herlig dramatisk - i alle fall for nøytrale tilskuere. Kampuret viste 93 minutter og 57 sekunder da innbytter Benteke gikk over ende etter en duell med Damien Delaney. Det så ut til å ha vært minimalt med kontakt melleom spillerne, og dommeren blåste ikke straffe før assistentdommeren hadde signalisert. Døm selv! Er dette straffespark? – Jeg synes synd på Palace, men jeg har nettopp sett reprisen av situasjonen i garderoben, og den var en klar straffe. Hvis det ikke var noe kontakt, så ville Benteke vært i en glimrende posisjon til å score, sa Klopp til Sky Sports. Tidligere Liverpool- og Manchester United-kaptein: Mener Bjørnebye var den beste han spilte sammen med Manageren var en lettet mann etter tre nye poeng i banken for Liverpool. – Hvis man ligger under, så er det ikke så veldig viktig hvorfor og hvordan, den eneste som teller er at forskjellen er så stor. Vi måtte endre systemet og forsøkte å satse offensivt. Vi visste det var risikabelt, men til slutt løsnet det og for oss er dette en glimrende seier, sa Klopp til BBC. Kollega Alan Pardew var ikke overraskende uenig i den avgjørende straffesituasjonen: – Man må være 100 prosent sikker. I supersakte film treffer kneet foten, og han går over ende som om han har blitt skutt i det siste sekundet av kampen, skal man gi straffe da? spurte en opprørt Pardew på pressekonferansen etter kampen. Vill Milner-jubel for revansjen mot Manchester CityFra straffemerket var Benteke sikker, han stoppet opp og finnet ut keeper før han satte ballen lavt til venstre for McCarthy som gikk motsatt vei. I TV 2-studio etter kampen ble straffeepisoden studert nøye, og Delaney var såvidt borti hælen til Benteke med kneet. – Det ser ut til å være filming av Benteke, sa TV 2-kommentator Øyvind Alsaker mens han så på reprisene av episoden. – Liverpool fortjente ikke å vinne dette, konkluderte Alsaker men fikk ikke medhold når det gjald straffesituasjonen i kanalens studiosending. – Min umiddelbare reaksjon var at dette var straffe. Det er ikke mye kontakt, men nok til at det er straffespark, konkluderte TV 2-ekspert Erik Thorstvedt. – Jeg tror han var borti meg, hvis ikke ville jeg ikke ha gått ned. Jeg tror dommerne vet bedre enn oss, og gjorde det rette, sa Benteke selv da han ble intervjuet på britisk TV etter kampen. Klart for historisk Europa-duell mellom Liverpool og United 2-1-scoringen kom på overtid av overtiden, og sørget for at Liverpool har vunnet tre strake ligakamper for første gang under Klopps ledelse. Det var for øvrig Bentekes første scoring på 715 minutter i alle turneringer. Liverpool ligger nå på syvendeplass med seks poeng opp til Manchester City på den etterlengtede fjerdeplassen. Crystal Palace er det eneste laget i det engelske ligasystemet som ikke har vunnet en seriekamp i 2016, men laget har fortsatt ni poeng ned til lagene under nedrykksstreken. Men det så lenge mørkt ut. Liverpool våknet faktisk ikke før Milner tuslet i garderoben etter å ha pådratt seg sitt andre gule kort for en stygg takling på Wilfred Zaha. Da var det spilt 62 minutter, og bortelaget hadde ikke skapt en eneste skikkelig sjanse. Ledley hadde gitt hjemmelaget ledelsen tre minutter ut i 2. omgang da han banket ballen lavt forbi Simon Mignolet fra 18 meter. Før pausen hadde Emmanuel Adebayor hatt to store sjanser, den største headet han i tverrliggeren.Men med ti mann på banen begynte altså Liverpool omsider å skape noe. Etter 68 minutter fant Adam Lallana spissen Divock Origi inne foran mål, men avslutningen gikk utenfor. Fire minutter senere kom utligningen. Keeper Alex McCarthy skulle bare feie ballen unna, men sendte den rett i bena til Firmino. Brasilianeren takket og bukket pent før han satte ballen nådeløst i nettet. Så hadde Benteke og Moreno hver sin gigantmulighet - men førstnevnte skjøt rett på keeper og sistnevnte dundret et langskudd i stolperota. Da det så ut til å ende med uavgjort, så fikk Benteke straffesparket som ble avgjørende. PS! Førstkommende torsdag har Liverpool hjemmekamp mot Manchester United i Europa League. Neste ligakamp er borte mot Southampton 20. mars.
(Crystal Palace - Liverpool 1-2) Liverpool fikk James Milner (30) utvist etter at Joe Ledley (29) hadde gitt Crystal Palace ledelsen. Da våknet omsider Jürgen Klopps mannskap. Fire minutter på overtid scoret Christian Benteke (25) vinnermålet på straffe.